PLANINSKO DRUŠTVO CELJE MATICA                                                                            Celje,  3. 06. 2010 

ODSEK ZA POHODNIŠTV0,  STANETOVA 20,  SI-3000 CELJE 

Tel.:  03 492 4850,  051 338 358 

VSA POTA VODIJO NA KOROŠICO 

Vabilo na 8. Kocbekov pohod, 

KI BO V SOBOTO,  12. JUNIJA 2010 

KJER PROSTRANA DLESKOVŠKA PLANOTA 

PLJUSNE OB VZNOŽJE PRISOJNIH STRMALI SLOKE OJSTRICE, LEŽI RAVNICA KOROŠICA, 

KAKRŠNE OD DUNAJSKEGA GOZDA PA DO AZURNE OBALE NI NIKJER DRUGJE V ALPAH. 

LUČKI DEDEC IN KOROŠKI VRH STA VRH VALA, KI ZAPIRA ZELENICO Z JUŽNE STRANI, 

NA ZAHODNEM ROBU TEGA AMFITEATRA PA STOJI KOCBEKOV DOM NA KOROŠICI. 

OD DALEČ JE VIDETI KOT OGROMNA SKALA, KI SE JE PRIVALILA Z BLIŽNJEGA DEDCA. 

PLANINSKA ZGODOVINA KOROŠICE SE ZAČENJA DAVNEGA LETA 1876, 

KO JE BILO NA ROBU ZELENE RAVNICE ODPRTO PRVO ZAVETIŠČE. 

LETNICE NA STAVBI NAZORNO KAŽEJO, KAKO JE KOČA RASLA V PROSTOREN DOM, 

KI SE OD LETA 1930 IMENUJE PO Franu Kocbeku, 1863 – 1930, 

PRVEM NAČELNIKU SAVINJSKE PODRUŽNICE SLOVENSKEGA PLANINSKEGA DRUŠTVA. 

NA KOROŠICO VODIJO PLANINSKE POTI Z VSEH STRANI NEBA. 

NEKAJ JIH JE OB TEM ČASU ŠE POD SNEGOM, 

ZATO ZAHTEVAJO USTREZNO OPREMO IN DODATNO PREVIDNOST! 

KO IZPOD BELIH ZAPLAT ŽE SILIJO PRVE PREPROGE GORSKEGA CVETJA, 

VAS NA IZBRANI DAN V SPOMIN NA Frana Kocbeka VABIMO NA KOROŠICO, 

LETOS V DRUŽBI S POBUDNIKOM PRVEGA POHODA Jožetom Kodretom. 

PRIJAVLJENI POHODNIKI SI PREVOZ POENOSTAVIJO 

Z NAROČENIM AVTOBUSOM, KI ODPELJE OB ŠESTIH ZJUTRAJ, 6:00, 

IZPRED PARKIRNE STAVBE OB LJUBLJANSKI CESTI V CELJU. 

SEVEDA LAHKO VSTOPITE TUDI NA POSTAJAH OB GLAVNI CESTI PO SAVINJSKI DOLINI. 

ČE IZSTOPIMO V LUČAH, 522 m, 

BOMO NA KOROŠICO VES ČAS HODILI PO STOPINJAH Frana Kocbeka 

KOT NEKOČ, KO NA DLESKOVŠKO PLANOTO ali VEŽO ŠE NI PELJALA CESTA. 

VOŽNJO LAHKO PODALJŠAMO SKOZI PODVOLOVLJEK DO MLINARJA NA PLANICI, 1087 m, 

KAMOR SE PO OZNAČENI GOSPOSKI POTI 

IZ LUČ SKOZI PODVEŽO LAHKO PEŠ POVZPNEMO MIMO KLADNIKA, okoli 800 m. 

ŽAL SE POT NE MORE ČISTO OGNITI ASFALTU DO POSAMEZNIH KMETIJ. 

GOSPOSKA POT PRESEKA NAD PLANICO, 1087 m, 

DVA KRAKA GOZDNE CESTE, PREDEN DOSEŽE PLANINO VODOLE, 1570 m. 

VIŠE SE JI BLIZU INKRETOVEGA STUDENCA, 1750 m, PRIDRUŽI STEZA S PODVEŽAKA. 

ČEZ PRAG, 1870 m, POD VELIKIM VRHOM SE SPUSTIMO NA MOLIČKO PLANINO, 1775 m. 

VISOKO NAD ROBANOVIM KOTOM STOJITA NA NJENEM ROBU 

OBNOVLJENO KOCBEKOVO ZAVETIŠČE IZ LETA 1894 

IN NA NOVO SEZIDANA KOCBEKOVA KAPELICA SV. CIRILA IN METODA IZ LETA 1898. 

KO OBIDEMO MALO OJSTRICO, 2017 m, DOSPEMO ČEZ SEDELCE, 1900 m, 

PO ŠESTIH URAH V KOCBEKOV DOM NA KOROŠICI, 1808 m. 

S PRAGA KOCBEKOVEGA DOMA SE PO ODDIHU VZPNEMO NA ŠE EN PRAG, 1910 m, 

IN S SLEDNJEGA NEMARA NA SLAVNI LUČKI DEDEC, 2023 m. 

PO VRNITVI NA PRAG, 1910 m, SESTOPIMO PO OZNAČENI STEZI NA STARE STALE, 1655 m, 

ODKODER PELJE IZSEKANA LOVSKA POT POD OSTENJEM LASTOVCA 

K AVTOBUSU PRI BARAKI NA CESTI POD PLANINO PODVEŽAK, 1440 m. 

ZA AVTOBUSNI PREVOZ PRISPEVAMO 10,00 evrov, 

SEDEŽ PA SI OB ZAPRTI PISARNI ZAGOTOVIMO S PRIJAVO NA 051 338 358 ali 041 729 925. 

DOBER DAN NA KOROŠICI!

